**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2012 M. RUGPJŪČIO 30 D. SPRENDIMO NR. T2-222 „DĖL KLAIPĖDOS MIESTO SAVIVALDYBĖS ŠVIETIMO ĮSTAIGŲ DIDŽIAUSIO LEISTINO PAREIGYBIŲ SKAIČIAUS NUSTATYMO“ PAKEITIMO“ PROJEKTO**

2013 m. rugpjūčio 7 d.

1. **Sprendimo projekto esmė, tikslai ir uždaviniai.**

Šiuo sprendimo projektu siekiama pakeisti Klaipėdos miesto savivaldybės tarybos 2012 m. rugpjūčio 30 d. sprendimu Nr.T2-222 „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“ patvirtintą didžiausią leistiną pareigybių skaičių švietimo įstaigose pagal pasikeitusius teisės aktus ir Klaipėdos miesto savivaldybės tarybos priimtus sprendimus.

Pagrindiniai teikiamo sprendimo projekto uždaviniai:

- nustatyti didžiausią leistiną pareigybių skaičių darbuotojų, dirbančių pagal darbo sutartis švietimo įstaigose nuo 2013 m. rugsėjo 1 dienos pagal pasikeitusį mokinių skaičių, klasių komplektų skaičių bendrojo ugdymo mokyklose, ikimokyklinio ugdymo įstaigų grupių skaičių, darbo rėžimą.

- sumažinti švietimo įstaigų didžiausią leistiną pareigybių skaičių nuo 2014 m. vasario 1 dienos centralizavus švietimo įstaigų buhalterinės apskaitos tvarkymą.

**2. Projekto rengimo priežastys ir kuo remiantis parengtas sprendimo projektas**

Klaipėdos miesto savivaldybės tarybos 2013 m. gegužės 30 d. sprendimu Nr. T2-114 „Dėl Klaipėdos „Gubojos“ mokyklos reorganizavimo“, minėta mokykla prijungta prie „Medeinės“ mokyklos, praplečiant veiklos sritis, įkūrus neformaliojo švietimo ir socializacijos skyrius. Klaipėdos miesto savivaldybės tarybos 2013 m. kovo 28 d. sprendimu Nr.T2-55 „Dėl Klaipėdos miesto savivaldybės tarybos 2012 m. sausio 26 d. sprendimo Nr.T2-1 “Dėl Klaipėdos miesto savivaldybės bendrojo ugdymo mokyklų tinklo pertvarkos 2012 – 2015 metų bendrojo plano patvirtinimo pakeitimo“, bei, atsižvelgiant į tėvų auginančių sutrikusios klausos vaikus pageidavimus, nuo š.m. rugsėjo 1 d. atidaroma ikimokyklinio ugdymo grupė Kurčiųjų ir neprigirdinčiųjų pagrindinėje mokykloje. Norint užtikrinti ugdymo paslaugų kokybę, būtina įsteigti 1,6 auklėtojo etato, 1 etatą auklėtojo padėjėjo ir 1 etatą surdopedagogo. Nuo 2013 m. rugsėjo 1 d. įsigaliojus LR Švietimo ir mokslo ministro įsakymui dėl kvalifikacinių reikalavimų mokytojams, dirbantiems pagal ikimokyklinio, priešmokyklinio, neformaliojo vaikų švietimo programas įstaigoje dirbantiems specialistams turėtų būti suteikta gestų kalbos vertėjo pagalba. Šiam tikslui įgyvendinti minėtoje įstaigoje reikalinga įvesti 1 gestų kalbos vertėjo etatą.

Vadovaujantis Klaipėdos miesto savivaldybės tarybos 2009 m. liepos 23 d. sprendimu Nr. T2-292 „Dėl pritarimo Klaipėdos miesto savivaldybės administracijos darbo organizavimo pakeitimo prioritetinėm priemonėm“ ir Klaipėdos miesto savivaldybės tarybos 2013 m. gegužės 30 d. sprendimu Nr. T2-118 „Dėl Klaipėdos miesto savivaldybės biudžetinių įstaigų buhalterinės apskaitos tvarkymo“ nuo 2014 m. vasario 1 d. reikalinga keisti švietimo įstaigų didžiausią leistiną pareigybių skaičių, sumažinant apskaitos darbuotojų etatus įstaigose.

**Kokių rezultatų laukiama.**

Nustačius didžiausią leistiną pareigybių skaičių švietimo įstaigoms nekils problemų planuojant darbo užmokesčio fondą, nes patvirtinto darbo užmokesčio fondo įstaigos negalės viršyti.

1. **Sprendimo projekto rengimo metu gauti specialistų vertinimai.**

Specialistų neigiamų vertinimų negauta.

1. **Išlaidų sąmatos, skaičiavimai, reikalingi pagrindimai ir paaiškinimai.**

Vadovaujantis Klaipėdos miesto savivaldybės administracijos direktoriaus 2012 m. rugpjūčio 23 d. įsakymu Nr. AD1-1970 „Dėl Klaipėdos miesto savivaldybės švietimo įstaigų pareigybių skaičiaus nustatymo normatyvo patvirtinimo“, taip pat pagal įstaigų pateiktą informaciją apie planuojamus pokyčius, siūloma padaryti pakeitimus nuo 2013 m. rugsėjo 1 d. mažinant bendrojo ugdymo mokyklose: 9 valgyklos darbuotojus, perdavus mokinių maitinimo organizavimo paslaugą privačioms įmonėms, 3,5 mokyklos bendrabučio darbuotojų etato (1,5 bendrabučio auklėtojo etato, 2 naktinių auklių etatų), uždarius Hermano Zudermano gimnazijos bendrabutį, 5 valytojo ir 0,5 darbininko etato, Klaipėdos miesto savivaldybės tarybos sprendimu sumažinus patalpų plotą Andrejaus Rubliovo, „Saulėtekio“ , Vitės pagrindinėse mokyklose, 0,25 etato valytojo „Nykštuko“ mokykloje-darželyje. Siūloma didinti: 8,25 pailgintos dienos grupės auklėtojo etato dėl padidėjusio mokinių, lankančių pailgintos dienos grupes skaičiaus, 0,5 etato pavaduotojo ugdymui „Santarvės“ pagrindinėje mokykloje, dėl padidėjusio mokinių skaičiaus. Sumažėjus klasių komplektų skaičiui, steigiant ikimokyklinio amžiaus grupes didinama: 2,2 auklėtojo etato, 1 priešmokyklinio ugdymo pedagogo etatas, 2 auklėtojo padėjėjo etatai mokyklose- darželiuose. Pasikeitus darbo laiko rėžimui vienoje „Giliuko“ lopšelio – darželio grupėje didinamas 0,22 auklėtojo etato (žiūrėti rengimo medžiagą).

Nuo 2014 m. vasario 1 d. siūloma keisti švietimo įstaigų didžiausią leistiną pareigybių skaičių, mažinant 33,25 apskaitos darbuotojų etatus bendrojo ugdymo įstaigose, 5,75 apskaitos darbuotojų etatus mokyklose darželiuose, 37,25 apskaitos darbuotojų etatus lopšeliuose – darželiuose, 3,75 apskaitos darbuotojų etatus centruose ir tarnyboje, iš apskrities perduotose įstaigose 4,25 apskaitos darbuotojų etatus ir 9 etatus neformaliojo vaikų švietimo įstaigose. (žiūrėti rengimo medžiagą).

Pagal „Gubojos“ ir „Medeinės“ mokyklų pateiktus preliminarius paskaičiavimus:

 „Gubojos mokyklos atleidžiamiems darbuotojams išeitinėms išmokoms ir kompensacijoms už nepanaudotas atostogas reikės 299,2 tūkst.Lt, o „Medeinės„ mokyklos atleidžiamiems darbuotojams – 155,5 tūkst. Lt.

**6. Lėšų poreikis sprendimui įgyvendinti.**

Projektui įgyvendinti papildomų valstybės ar savivaldybės biudžeto lėšų nereikės. Įstaigos yra išlaikomos iš specialiosios tikslinės dotacijos mokinio krepšeliui finansuoti ir specialiosios tikslinės dotacijos savivaldybių mokykloms (klasėms), skirtoms šalies (regiono) mokiniams, turintiems specialiųjų ugdymosi poreikių, ir kitoms savivaldybėms perduotoms įstaigoms išlaikyti. Išeitinės išmokos ir kompensacijos už nepanaudotas atostogas bus mokamos iš įstaigoms patvirtintų biudžetų.

Nuo 2014 m. sausio 1 d. centralizavus buhalterinę apskaitą, švietimo įstaigų buhalterinės apskaitos tvarkymą perduodant savivaldybės administracijai, planuojamas švietimo įstaigų darbo užmokesčio fondas sumažėtų 2213,9 tūkst. Lt ( 1690,2 tūkst. Lt darbo užmokesčiui, 523,7 įmokoms socialiniam draudimui)

**7. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą numatomos teigiamos pasekmės: Klaipėdos „Medeinės“ ir Kurčiųjų ir neprigirdinčiųjų pagrindinėje mokykloje (Litorinos) mokyklose bus užtikrinta ugdymo formų įvairovė, vaikų užimtumas, praplečiamos šių įstaigų veiklos sritys. Padidinus pailgintos dienos grupių skaičių, išlaikomų iš įstaigų gaunamų pajamų, bus užtikrintas pradinių klasių mokinių užimtumas ir priežiūra.

 Visų švietimo įstaigų centralizuota buhalterinė apskaita bus tvarkoma pagal viešojo sektoriaus apskaitos ir finansinės atskaitomybės standartus.

 Neigiamos pasekmės - socialinis efektas dėl darbuotojų skaičiaus mažinimo pavaldžiose švietimo įstaigose.

**PRIDEDAMA.**

1. Teisės akto, nurodyto sprendimo projekto įžangoje, išrašas, 2 lapai.

2. Klaipėdos miesto savivaldybės tarybos 2012 m. rugpjūčio 30 d. sprendimas Nr.T2-222 „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“ išrašas, 5 lapai.

3. Keičiamo Klaipėdos miesto tarybos sprendimo lyginamasis variantas.

 Švietimo įstaigų administravimo poskyrio vedėja, Jolanta Ceplienė

 pavaduojanti Švietimo skyriaus vedėją